12. ζητεί από το Συμβούλιο και την Επιτροπή να αποσαφηνίσουν με ποιο τρόπο η ΣΕΚ συμβάλλει στη στήριξη
των ενεργειακών μεταρρυθμίσεων στα συμβαλλόμενα μέρη, δεδομένου ότι τα κράτη των δυτικών Βαλκανίων
φαίνεται να βρίσκονται σε πιο πρώιμο στάδιο της μεταρρύθμισης· ειδικότερα, πρέπει να αναπτύξουν πολιτικές και
θεσμούς στον τομέα της ενέργειας, για την εφαρμογή σκόπιμων και ολοκληρωμένων ενεργειακών μεταρρυθμίσεων
τόσο στη ζήτηση όσο και στην προσφορά ενέργειας, επιπλέον της προσχώρησης στο κράτος δικαίου·
13. ζητεί από το Συμβούλιο και την Επιτροπή να αποσαφηνίσουν το ρόλο και τα καθήκοντα των διαφόρων
θεσμών που δημιουργούνται με τη ΣΕΚ, συμπεριλαμβανομένων της Γραμματείας της Ενεργειακής Κοινότητας (ΓΕΚ)
και του Ρυθμιστικού Συμβουλίου·
14. ζητεί από το Συμβούλιο και την Επιτροπή διευκρινίσεις σχετικά με τα μέτρα που έχουν λάβει οι χορηγοί, τα
κράτη μέλη και τα συμβαλλόμενα κράτη της ΣΕΚ, για τη διασφάλιση της διαφάνειας στην αγορά, ιδιαίτερα όσον
αφορά την εμφάνιση υπεράκτιων εμπόρων ενέργειας στο χώρο της ΣΕΚ με δεσπόζουσα θέση στην αγορά, και την
επέκταση των μέτρων αυτών στις ενεργειακές αγορές της ΕΕ·
15. ζητεί από το Συμβούλιο και την Επιτροπή να αποσαφηνίσουν τα κριτήρια που πρέπει να πληρούν οι γειτο-
νικές τρίτες χώρες προκειμένου να γίνουν δεκτές από το Συμβούλιο Υπουργών ως παρατηρητές ή ως συμμετέ-
χοντες·
16. ζητεί να ενημερώνεται και να καλείται σε διαβούλευση πριν από οποιαδήποτε επέκταση της ΣΕΚ σε άλλες
πηγές και τομείς ενέργειας·
17. ζητεί από την Επιτροπή να του υποβάλλει εγγράφως, τουλάχιστον μια φορά το χρόνο, έκθεση σχετικά με τα
επιτεύγματα και τα προβλήματα των συμβαλλομένων μερών όσον αφορά την εφαρμογή της ΣΕΚ· η έκθεση αυτή
θα πρέπει να περιλαμβάνει τουλάχιστον τα ακόλουθα στοιχεία:
—στάδιο υλοποίησης του σχετικού ενεργειακού, κοινωνικού (ΜνΣ) και περιβαλλοντικού κεκτημένου·
—επισκόπηση του έργου των κανονιστικών αρχών, των πόρων τους και των διαδικασιών διαβούλευσης των
εκάστοτε ενδιαφερομένων·
—επίπεδο συγκέντρωσης της αγοράς, ύψος τιμών, και επενδύσεις σε νέες εγκαταστάσεις και δίκτυα·
—συγκεντρωτική παρουσίαση των απόψεων των εκάστοτε ενδιαφερομένων, συμπεριλαμβανομένων των κοινωνικών
εταίρων, των οργανώσεων καταναλωτών και προστασίας του περιβάλλοντος, και των δήμων·
18. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, καθώς και
στις κυβερνήσεις και τα κοινοβούλια των συμβαλλομένων μερών της Συνθήκης για την Ενεργειακή Κοινότητα.
P6_TA(2006)0226
Νεπάλ
Ψήφισμα του Ευρωπαϊκού Κοινοβουλίου σχετικά με το Νεπάλ
Το Ευρωπαϊκό Κοινοβούλιο,
—έχοντας υπόψη τα προηγούμενα ψηφίσματά του σχετικά με το Νεπάλ,
—έχοντας υπόψη τη δημόσια ακρόαση σχετικά με την κατάσταση στο Νεπάλ που πραγματοποιήθηκε από την
Υποεπιτροπή Ανθρωπίνων Δικαιωμάτων της Επιτροπής Εξωτερικών Υποθέσεων στις 20Φεβρουαρίου 2006,
—έχοντας υπόψη την υποστήριξη της Επιτροπής, η οποία διατυπώθηκε στις 3Ιανουαρίου 2006, υπέρ της
αποκατάστασης της ειρήνης και της δημοκρατίας στο Νεπάλ,7.12.2006 C 297 E/381 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
—έχοντας υπόψη τη δήλωση της Προεδρίας, της4ης Μαΐου 2006, εξ ονόματος της Ευρωπαϊκής Ένωσης σχετικά
με τις εξελίξεις στο Νεπάλ,
—έχοντας υπόψη το άρθρο 115, παράγραφος 5,του Κανονισμού του,
Α.υπενθυμίζοντας ότι την 1η Φεβρουαρίου 2005, ο Βασιλιάς Gyanendra, σε μια αντισυνταγματική ενέργεια,
απέλυσε την κυβέρνηση, ανέλαβε απευθείας την εξουσία και κήρυξε κατάσταση έκτακτης ανάγκης,
Β.λαμβάνοντας υπόψη ότι διαδηλώσεις υπέρ της δημοκρατίας και της ειρήνης, οι οποίες γνώρισαν βίαιη κατα-
στολή, κατόρθωσαν τελικά να αναγκάσουν το Βασιλιά να εγκαταλείψει την de facto στρατιωτική διακυβέρ-
νηση στις 24Απριλίου 2006, να επαναφέρει το Κοινοβούλιο, και να παραδώσει τη διοίκηση της χώρας σε
πολυκομματική κυβέρνηση που σχηματίστηκε από συμμαχία επτά κομμάτων,
Γ.λαμβάνοντας υπόψη ότι η επάνοδος στη δημοκρατία ελπίζεται ότι θα σημάνει το τέλος ενός εμφυλίου
πολέμου ο οποίος διαρκεί επί 10χρόνια και έχει στοιχίσει τη ζωή περισσότερο από 13 000 ανθρώπων,
Δ.λαμβάνοντας υπόψη ότι υπέρμετρες αντιδράσεις των δυνάμεων ασφαλείας έχουν επικριθεί έντονα από τη
διεθνή κοινότητα, συμπεριλαμβανομένης της ΕΕ και των Ηνωμένων Εθνών, δεδομένου ότι πολλοί άνθρωποι
βρήκαν το θάνατο κατά τη διάρκεια των διαμαρτυριών και εκατοντάδες τραυματίστηκαν και συνελήφθησαν,
Ε.λαμβάνοντας υπόψη ότι η νέα πολυκομματική κυβέρνηση του Νεπάλ, με επικεφαλής τον Πρωθυπουργό Girija
Prasad Koirala, έχει ανακοινώσει ότι πρόκειται να διεξαγάγει ειρηνευτικές συνομιλίες, ανταποκρινόμενη έτσι
θετικά στην πρόταση εκεχειρίας του ΚΚΝ-Μ (Κομμουνιστικό κόμμα του Νεπάλ-Μαοϊκοί), την οποία ο Βασιλιάς
είχε προηγουμένως απορρίψει,
ΣΤ.λαμβάνοντας υπόψη ότι η αποκατασταθείσα Βουλή των Αντιπροσώπων έχει ενστερνιστεί τη συμφωνία 12
σημείων που επετεύχθη μεταξύ της επτακομματικής συμμαχίας και των Μαοϊκών τον περασμένο Νοέμβριο,συμπεριλαμβανομένου του όρου για τη διεξαγωγή εκλογών για συντακτική συνέλευση προκειμένου να καταρ-τιστεί νέο Σύνταγμα,
Ζ.λαμβάνοντας υπόψη ότι η νέα κυβέρνηση ακύρωσε τις δημοτικές εκλογές που είχε πραγματοποιήσει η προη-
γούμενη κυβέρνηση στις 8Φεβρουαρίου 2006, συνέλαβε 5πρώην υπουργούς της βασιλικής κυβέρνησης,
συμπεριλαμβανομένων των υπουργών εσωτερικών και εξωτερικών και του πιο προβεβλημένου εκπροσώπου τηςπροηγούμενης κυβέρνησης· λαμβάνοντας επίσης υπόψη ότι έχει ορίσει δικαστική επιτροπή η οποία θα διερευ-νήσει τις κατηγορίες για υπερβολική άσκηση βίας εκ μέρους των δυνάμεων κρατικής ασφαλείας εναντίον τωνδιαδηλωτών, ενώ έθεσε σε διαθεσιμότητα τους επικεφαλής τριών υπηρεσιών δυνάμεων ασφαλείας με κατη-
γορίες για υπερβολική χρήση βίας και παραβιάσεις των ανθρωπίνων δικαιωμάτων κατά την καταστολή του
φιλο-δημοκρατικού κινήματος στο Νεπάλ,
Η.λαμβάνοντας υπόψη ότι η κυβέρνηση έχει καταργήσει 6από τους 19νόμους του Βασιλιά σχετικά με την
ελευθερία των μέσων ενημέρωσης, την αγροτική μεταρρύθμιση και τις ομάδες βοήθειας,
Θ.λαμβάνοντας υπόψη ότι τα πιο θεμελιώδη δικαιώματα των παιδιών παραβιάζονται κατά κανόνα στο Νεπάλ και
ότι η ΕΕ έχει καταδικάσει τους Μαοϊκούς αντάρτες του Νεπάλ ότι χρησιμοποιούν παιδιά ως στρατιώτες,
Ι.λαμβάνοντας υπόψη ότι η απόφαση της κυβέρνησης του Νοεμβρίου 2005 να αναστείλει την έκδοση αδειών
εξόδου προς θιβετιανούς πρόσφυγες προκειμένου να συνεχίσουν το ταξίδι τους προς την Ινδία, έχει αφήσει
εκατοντάδες Θιβετιανούς εγκλωβισμένους στο Νεπάλ και έχει οξύνει τον έντονο συνωστισμό που επικρατεί σεκαταφύγιο θιβετιανών προσφύγων στην Κατμαντού,
1. χαιρετίζει θερμά την επιστροφή του Νεπάλ σε δημοκρατική διακυβέρνηση, κάτι που επετεύχθη χάρη στη
συμμετοχή εκατομμυρίων πολιτών σε λαϊκό κίνημα·
2. εκφράζει τα ειλικρινή του συλλυπητήρια στις οικογένειες όλων εκείνων που έχασαν τη ζωή τους ή που τραυ-
ματίστηκαν σοβαρά κατά τις διαμαρτυρίες·
3. χαιρετίζει τις πρόσφατες εξελίξεις στο Νεπάλ που ενθαρρύνουν την επάνοδο στην πολιτική σταθερότητα,
όπως:
—την επαναφορά του Κοινοβουλίου·
—την εγκαθίδρυση προσωρινής κυβέρνησης στις 2Μαΐου 2006 και την πρωτοβουλία συγκρότησης Συντακτικής
Συνέλευσης για τη σύνταξη νέου Συντάγματος·
—την ανακοίνωση μονομερούς τρίμηνης εκεχειρίας·
—την επαναβεβαιωμένη δέσμευση της επτακομματικής συμμαχίας και των Μαοϊκών στην ειρηνευτική
συμφωνία 12σημείων του Νοεμβρίου 2005·7.12.2006 C 297 E/382 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
4. πιστεύει ότι η αποκατάσταση της κυριαρχίας των δημοκρατικών αρχών του Κοινοβουλίου είναι μόνο το πρώτο
βήμα προς την πραγματική ειρήνη και τη βιώσιμη δημοκρατία και ότι πρέπει να σημειωθεί ουσιαστική πρόοδος σε
αρκετούς τομείς προκειμένου να εδραιωθεί η κατάσταση:
—δημοκρατικός έλεγχος του Βασιλικού Στρατού του Νεπάλ και των τοπικών πολιτοφυλακών έτσι ώστε να τεθεί
τέρμα στις παραβιάσεις των ανθρωπίνων δικαιωμάτων·
—να αντιμετωπιστούν οι βαθύτερες αιτίες της σύγκρουσης και να εξασφαλιστεί μεγαλύτερη οικονομική ευημερία
και καλύτερη αναδιανομή του πλούτου για ολόκληρη την κοινωνία·
—σεβασμός των δικαιωμάτων των μειονοτήτων·
—απαραίτητη μεταβίβαση εξουσιών σε περιφερειακό και τοπικό επίπεδο·
—περισσότερο αντιπροσωπευτικό εκλογικό σύστημα·
5. χαιρετίζει την τρίμηνη εκεχειρία που ανακοίνωσαν οι Μαοϊκοί και τους ενθαρρύνει να προχωρήσουν περαι-
τέρω, να παραιτηθούν μόνιμα από τη βία και να επιστρέψουν στον πολιτικό στίβο·
6. ζητεί να πραγματοποιηθούν σύντομα βουλευτικές εκλογές και προτείνει να υπάρξει αποστολή εκλογικών
παρατηρητών από την ΕΕ· ζητεί, εν τω μεταξύ, να αποσταλεί αντιπροσωπεία ad hoc του Κοινοβουλίου για να εκτι-
μήσει την κατάσταση και να πραγματοποιήσει συνομιλίες με όλες τις εμπλεκόμενες δυνάμεις·
7. εκφράζει τη βαθιά ανησυχία του για τις καταγγελίες σχετικά με εξωδικαστικές εκτελέσεις, ευρέως διαδεδομένα
βασανιστήρια, καθεστώς ατιμωρησίας και άλλες παραβιάσεις των ανθρωπίνων δικαιωμάτων που έχουν διαπραχθεί
και από τις δύο πλευρές της σύγκρουσης· καλεί την κυβέρνηση του Νεπάλ και τα άλλα μέρη της σύγκρουσης νακαταβάλουν κάθε προσπάθεια ώστε να εξασφαλίσουν πλήρη και διαφανή διερεύνηση των παραβιάσεων ανθρωπίνωνδικαιωμάτων, συμπεριλαμβανομένων των περιπτώσεων εξαναγκασμού σε εξαφάνιση που δεν έχουν διαλευκανθεί και
επιμένει να επιβληθούν αρμόζουσες ποινές σε όσους καταδικαστούν, ως απαραίτητο στοιχείο για την αποκατά-
σταση της κοινωνικής ειρήνης·
8. υπογραμμίζει ότι οποιοιδήποτε περιορισμοί στην ελευθερία των μέσων ενημέρωσης πρέπει να αρθούν αμέσως
και ότι πρέπει να απελευθερωθούν όλοι οι πολιτικοί κρατούμενοι, δημοσιογράφοι και αγωνιστές των ανθρωπίνων
δικαιωμάτων·
9. χαιρετίζει το γεγονός ότι η κυβέρνηση έχει ήδη άρει σειρά αμφιλεγόμενων βασιλικών διαταγμάτων τα οποία
έθεταν περιορισμούς στην ελευθεροτυπία και ασκούσαν έλεγχο στις μη κυβερνητικές οργανώσεις·
10. επαναλαμβάνει την υποστήριξή του προς το Γραφείο Ανθρωπίνων Δικαιωμάτων των Ηνωμένων Εθνών στο
Νεπάλ, το οποίο ιδρύθηκε τον Απρίλιο 2005 και το οποίο πρέπει να συνεχίσει να παρακολουθεί προσεκτικά την
κατάσταση των ανθρωπίνων δικαιωμάτων·
11. υποστηρίζει την απόφαση της νέας κυβέρνησης του Νεπάλ να παγώσει την αγορά στρατιωτικών αεροπλάνων
και όπλων εκ μέρους της προηγούμενης κυβέρνησης, καθώς και τη στρατολόγηση στρατιωτών και καλεί το
Συμβούλιο και τα κράτη μέλη να συνεχίσουν το πάγωμα κάθε στρατιωτικής βοήθειας·
12. ζητεί από τη διεθνή κοινότητα να συγκροτήσει Ομάδα Επαφής, απαρτιζόμενη από τους βασικούς εταίρους
του Νεπάλ και διεθνείς οργανισμούς (ΕΕ,ΗΠΑ, Ινδία και ΟΗΕ), η οποία θα προσφέρει συντονισμένη διεθνή δράση
όσον αφορά το Νεπάλ· προτείνει να οριστεί ειδικός εισηγητής του Ευρωπαϊκού Κοινοβουλίου, ο οποίος θα παρα-
κολουθεί την κατάσταση·
13. καλεί το Συμβούλιο, την Επιτροπή και τα κράτη μέλη να υποστηρίξουν την ειρηνευτική διαδικασία με τους
εξής τρόπους:
—παροχή βοήθειας σε όλες τις ομάδες ενόπλων προκειμένου να αποστρατευθούν και να αφοπλιστούν·
—χρήση της αναπτυξιακής και ανθρωπιστικής βοήθειας για την εδραίωση της ειρήνης και της οικονομικής
ανάπτυξης·
—αποστολή παρατηρητών στον τομέα των ανθρωπίνων δικαιωμάτων·
—ενθάρρυνση σε διεθνείς χρηματοπιστωτικούς οργανισμούς ώστε να δίνουν προτεραιότητα στη μακροοικονομική
σταθερότητα και τη διαφάνεια και όχι να επιβάλλουν καταναγκαστικά φιλόδοξες προτάσεις οικονομικών μεταρ-ρυθμίσεων σε μια εύθραυστη δημοκρατία·
14. ζητεί επιμόνως από το Συμβούλιο και την Επιτροπή να συνεργαστούν εκ του σύνεγγυς με τον ΟΗΕ και τα
άλλα μέλη της διεθνούς κοινότητας ώστε να υποστηρίξουν την κυβέρνηση του Νεπάλ στο δρόμο προς τη δημο-
κρατία·7.12.2006 C 297 E/383 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
15. καλεί το Συμβούλιο και την Επιτροπή να προσφέρουν περαιτέρω τεχνική, εφοδιαστική και χρηματοοικονο-
μική βοήθεια στο Νεπάλ, συμπεριλαμβανομένου πρακτικού προγραμματισμού για αποστολή παρακολούθησης της
εκεχειρίας σε συνεργασία με άλλους δωρητές εφόσον κάτι τέτοιο ζητηθεί από το Νεπάλ·
16. καλεί το Συμβούλιο να εξετάσει το διορισμό Ειδικού Αντιπροσώπου για το Νεπάλ· ρόλος του θα είναι να
ενθαρρύνει τη μεγαλύτερη πολιτική δέσμευση της ΕΕ στο Νεπάλ και να οξύνει την πολιτική της ανάλυση και το
επίπεδο κατανόησής της κατά την ευαίσθητη μεταβατική φάση·
17. ζητεί και πάλι να υπάρξει συνέχεια στη Διεθνή Διάσκεψη του Λονδίνου του 2002, η οποία πρέπει να οργα-
νωθεί από την Ομάδα Επαφής των βασικών εταίρων και να ορίσει τις αρχές και τις αξίες που απαιτούνται για τηνυποστήριξη ειρηνευτικής διαδικασίας στο Νεπάλ· χαιρετίζει το σχέδιο ακτιβιστών της κοινωνίας των πολιτών τουΝεπάλ να αρχίσουν τη διαδικασία αυτή οργανώνοντας δική τους διάσκεψη στην Κατμαντού τον επόμενο χρόνο·
18. καλεί τη κυβέρνηση του Νεπάλ να προστατεύσει τους θιβετιανούς πρόσφυγες που βρίσκονται καθ' οδόν
προς την Ινδία και να τερματίσει χωρίς καθυστέρηση την αναστολή των αδειών εξόδου·
19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις
των κρατών μελών, την προσωρινή κυβέρνηση του Νεπάλ, το Βασιλιά Gyanendra, τις κυβερνήσεις της Ινδίας και
τα άλλα κράτη μέλη του Οργανισμού Περιφερειακής Συνεργασίας Νότιας Ασίας, το Γενικό Γραμματέα των
Ηνωμένων Εθνών και τον Ύπατο Αρμοστή για τα Ανθρώπινα Δικαιώματα των Ηνωμένων Εθνών.
P6_TA(2006)0227
Σρι Λάνκα
Ψήφισμα του Ευρωπαϊκού Κοινοβουλίου σχετικά με την κατάσταση στη Σρι Λάνκα
Το Ευρωπαϊκό Κοινοβούλιο,
—έχοντας υπόψη την ένοπλη σύγκρουση που σπαράζει τη Σρι Λάνκα από το 1983, με συνέπεια το θάνατο άνω
των60 000 ατόμων και των εκτοπισμό άνω των 800 000,
—έχοντας υπόψη τα προηγούμενα ψηφίσματά του της 18ης Μαΐου 2000 (1),της14ης Μαρτίου 2002 (2)και
της20ής Νοεμβρίου 2003 (3)σχετικά με τη Σρι Λάνκα, καθώς και της 13ης Ιανουαρίου 2005 (4)σχετικά με
τη βοήθεια της Ευρωπαϊκής Ένωσης στα θύματα του παλιρροϊκού κύματος στον Ινδικό Ωκεανό,
—έχοντας υπόψη τη Διακήρυξη του Όσλο του Δεκεμβρίου 2002 στην οποία η κυβέρνηση της Σρι Λάνκα και το
κίνημα Liberation Tigers of Tamil Eelam (LTTE) συμφώνησαν να προσπαθήσουν να εξεύρουν λύση ομοσπον-
διακού τύπου στο πλαίσιο μιας ενωμένης Σρι Λάνκα,
—έχοντας υπόψη τη Διακήρυξη του Τόκυο σχετικά με την ανασυγκρότηση και την ανάπτυξη της Σρι Λάνκα, της
10ης Ιουνίου 2003, δια της οποίας η υποστήριξη των δωρητών συνδεόταν με την πρόοδο στην ειρηνευτική
διαδικασία, επιμένοντας στη συμμόρφωση με τη συμφωνία ανακωχής μεταξύ της κυβέρνησης της Σρι Λάνκα
και του LTTE, η οποία ετέθη σε ισχύ στις 23Φεβρουαρίου 2002, τη συμμετοχή της μουσουλμανικής μειονό-
τητας στις συνομιλίες, την προώθηση και την προστασία των ανθρωπίνων δικαιωμάτων, της ισότητας φύλων
και την πρόοδο προς την κατεύθυνση τελικής πολιτικής ρύθμισης,7.12.2006 C 297 E/384 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1) EE C 59 της23.2.2001, σ. 278.
(2)ΕΕC 47 E της27.2.2003, σ. 613.
(3)ΕΕC 87 E της7.4.2004, σ. 527.
(4)ΕΕC 247 E της6.10.2005, σ. 147.